  Майя Бывальцева Туннэ, 3-тӥ шуркынмонэ, Удмуртилэн тӧроез Александр Бречалов Калыкъёслэн огазеяськон нуналзылы но элькунлэн Кунлык нуналэзлы сӥзем кун приём ортчытӥз. Асьме шаермы быдэс кунэн ӵош бадӟым но секыт сюресэз ортчиз, асьмеос адӟиськомы, выжыосмылэн тыршемзы юнме ӧй вал шуыса. Элькунмы Быдӟым Россилэн кужмо, аспӧртэм улосвылэз но, кызьы тросэз пусъё, оскымон утись шаерез луэ Александр БречаловУлосвыл кивалтӥсь приёме лыктэмъёслы Удмуртиез азинтонын тыршемзы понна тау кариз. Александр Бречалов тодэ вайытӥз, кӧня ке ар ортчыса, элькунмы кунлыкезлы 100 ар тырмонэз пусъёз шуыса. Удмурт Элькунлэн Дано кунмуртъёсыз луизы куасэн бызьылонъя кык полэс Олимпи чемпионка Тамара Тихонова но Ижысь электромеханикая «Купол» заводлэн кивалтӥсез Фанил Зиятдинов. Тамара Иванова сьӧрын кунмылэн спортын кужымез, солэн олмпи данэз сылэ, Фанил Газисович сьӧрын — Россилэн утись кужымез, кудзэ туннэ заводын поттӥськись зенитно-ракетной огъетъёстэк но кунэз утьыны кулэ луись мукет вузъёстэк син азе пуктыны уг луы Александр БречаловТамара Тихонова вань тренеръёсызлы тау кариз, тужгес но — Галина Кулаковалы. Фанил Зиятдинов та данъет «Купол» заводын вань ужасьёслэсь тыршемзэс дунъян луэ шуыса пусйиз. Озьы ик Удмуртилэн тӧроез элькунлэн Данъян пул вылаз пыртэм ужасьёсты но коллективъёсты ӟечкылаз. Соос пӧлын — Сьӧлта ёросысь «Звезда» гурт возёслэн кивалтӥсез Владимир Блинов но Ува ёросысь Бызыра (Узей-Тукля) гуртысь лыдӟетъюртлэн кивалтӥсез Елена Бекчурина. Тегъёс: Мерлык Ижкар Удмуртия данъетъёс данокунмурт АлександрБречалов  